CELEX: 22016A0528(04)
Language: mt
Date: 2016-05-03 00:00:00
Title: Protokoll Addizzjonali għall-Ftehim bejn il-Komunità Ekonomika Ewropea u r-Renju tan-Norveġja

28.5.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 141/22
               
            PROTOKOLL ADDIZZJONALI
      għall-Ftehim bejn il-Komunità Ekonomika Ewropea u r-Renju tan-Norveġja
      L-UNJONI EWROPEA
      u
      R-RENJU TAN-NORVEĠJA
      WARA LI KKUNSIDRAW il-Ftehim bejn il-Komunità Ekonomika Ewropea u r-Renju tan-Norveġja ffirmat fl-14 ta' Mejju 1973, minn hawn 'il quddiem imsejjaħ “il-Ftehim”, u l-arranġamenti eżistenti għall-kummerċ fil-ħut u prodotti tas-sajd bejn in-Norveġja u l-Komunità,
      WARA LI KKUNSIDRAW il-Protokoll Addizzjonali mal-Ftehim bejn il-Komunità Ekonomika Ewropea u r-Renju tan-Norveġja dwar id-dispożizzjonijiet speċjali applikabbli għall-perijodu 2009-2014 għall-importazzjonijiet fl-Unjoni ta' ċerti ħut u prodotti tas-sajd, u b'mod partikolari l-Artikolu 1 tiegħu,
      WARA LI KKUNSIDRAW il-Protokoll Addizzjonali għall-Ftehim bejn il-Komunità Ekonomika Ewropea u r-Renju tan-Norveġja wara l-adeżjoni tal-Repubblika tal-Kroazja mal-Unjoni Ewropea, u b'mod partikolari l-Artikolu 2 u 3 tiegħu,
      IDDEĊIDEW LI JIKKONKLUDU DAN IL-PROTOKOLL:
      Artikolu 1
      1.   Id-dispożizzjonijiet speċjali applikabbli għalL-importazzjoni fl-Unjoni Ewropea ta' ċerti ħut u prodotti tas-sajd li joriġinaw fin-Norveġja huma stabbiliti f'dan il-Protokoll u fl-Anness tiegħu.
      2.   Il-kwoti tariffarji annwali bla dazju huma stabbiliti fl-Anness għal dan il-Protokoll. Dawn il-kwoti għandhom ikopru l-perijodu mill-1 ta' Mejju 2014 sat-30 ta' April 2021. Il-livelli ta' kwoti għandhom ikunu riveduti sal-aħħar tal-perijodu waqt li jitqiesu l-interessi rilevanti kollha.
      Artikolu 2
      1.   Il-kwoti tariffarji għandhom jinfetħu mill-jum li fih l-applikazzjoni provviżorja ta' dan il-Protokoll issir effettiva, skont il-proċeduri stabbiliti fil-paragrafu 3 tal-Artikolu 5.
      2.   L-ewwel kwota tariffarja għandha tkun disponibbli mid-data tal-applikazzjoni provviżorja ta' dan il-Protokoll sat-30 ta' April 2017. Mill-1 ta' Mejju 2017 'il quddiem, il-kwoti tariffarji sussegwenti għandhom jiġu allokati kull sena mill-1 ta' Mejju sat-30 ta' April sal-aħħar tal-perijodu msemmi fl-Artikolu 1 ta' dan il-Protokoll.
      3.   Il-volumi tal-kwoti tariffarji li jkopru l-perijodu mill-1 ta' Mejju 2014 sal-applikazzjoni provviżorja ta' dan il-Protokoll għandhom ikunu allokati proporzjonalment u jkunu disponibbli għall-bqija tal-perijodu msemmi fl-Artikolu 1 ta' dan il-Protokoll.
      Artikolu 3
      In-Norveġja għandha tieħu l-passi meħtieġa biex tiżgura l-kontinwazzjoni tal-arranġamenti li jippermettu t-tranżitu ħieles tal-ħut u l-prodotti tas-sajd li jaslu fin-Norveġja minn bastimenti li jtajru l-bandiera ta' Stat Membru tal-Unjoni Ewropea.
      Meta jitqies il-perijodu mill-1 ta' Mejju 2014 għall-applikazzjoni proviżorja ta' dan il-Protokoll meta l-arranġament ta' tranżitu kien għadu mhux fis-seħħ, l-arranġament għandu japplika għal seba' snin minn dak il-jum li fih l-applikazzjoni provviżorja ta' dan il-Protokoll issir effettiva.
      Artikolu 4
      Ir-regoli tal-oriġini applikabbli għall-kwoti tariffarji mniżżla fl-Anness għal dan il-Protokoll għandhom ikunu dawk stipulati fil-Protokoll 3 tal-Ftehim bejn il-Komunità Ekonomika Ewropea u r-Renju tan-Norveġja ffirmat fl-14 ta' Mejju 1973.
      Artikolu 5
      1.   Dan il-Protokoll għandu jiġi ratifikat jew approvat mill-Partijiet skont il-proċeduri rispettivi tagħhom. L-istrumenti ta' ratifika jew approvazzjoni għandhom jiġu depożitati mas-Segretarjat Ġenerali tal-Kunsill tal-Unjoni Ewropea.
      2.   Huwa għandu jidħol fis-seħħ fl-ewwel jum tat-tieni xahar wara li jkun depożitat l-aħħar strument ta' ratifika jew ta' approvazzjoni.
      3.   Sakemm jitwettqu l-proċeduri msemmija fil-paragrafi 1 u 2, dan il-Protokoll għandu jiġi applikat fuq bażi proviżorja mill-ewwel jum tat-tielet xahar wara li jsir id-depożitu tal-aħħar notifika għal dan l-għan.
      Artikolu 6
      Dan il-Protokoll, imħejji f'oriġinal wieħed bl-ilsien Bulgaru, Kroat, Ċek, Daniż, Olandiż, Ingliż, Estonjan, Finlandiż, Franċiż, Ġermaniż, Grieg, Ungeriż, Taljan, Latvjan, Litwan, Malti, Pollakk, Portugiż, Rumen, Slovakk, Sloven, Spanjol, Svediż u Norveġiż, bit-test f'kull wieħed minn dawn l-ilsna jkun ugwalment awtentiku, jiġi ddepożitat mas-Segretarjat Ġenerali tal-Kunsill tal-Unjoni Ewropea, li ser jibgħat kopja ċċertifikata lil kull waħda mill-Partijiet.
      
         Съставено в Брюксел на трети май през две хиляди и шестнадесета година.
         Hecho en Bruselas, el tres de mayo de dos mil dieciséis.
         V Bruselu dne třetího května dva tisíce šestnáct.
         Udfærdiget i Bruxelles den tredje maj to tusind og seksten.
         Geschehen zu Brüssel am dritten Mai zweitausendsechzehn.
         Kahe tuhande kuueteistkümnenda aasta maikuu kolmandal päeval Brüsselis.
         Έγινε στις Βρυξέλλες, στις τρεις Μαΐου δύο χιλιάδες δεκαέξι.
         Done at Brussels on the third day of May in the year two thousand and sixteen.
         Fait à Bruxelles, le trois mai deux mille seize.
         Sastavljeno u Bruxellesu trećeg svibnja godine dvije tisuće šesnaeste.
         Fatto a Bruxelles, addì tre maggio duemilasedici.
         Briselē, divi tūkstoši sešpadsmitā gada trešajā maijā.
         Priimta du tūkstančiai šešioliktų metų gegužės trečią dieną Briuselyje.
         Kelt Brüsszelben, a kétezer-tizenhatodik év május havának harmadik napján.
         Magħmul fi Brussell, fit-tielet jum ta’ Mejju fis-sena elfejn u sittax.
         Gedaan te Brussel, drie mei tweeduizend zestien.
         Sporządzono w Brukseli dnia trzeciego maja roku dwa tysiące szesnastego.
         Feito em Bruxelas, em três de maio de dois mil e dezasseis.
         Întocmit la Bruxelles la trei mai două mii șaisprezece.
         V Bruseli tretieho mája dvetisícšestnásť.
         V Bruslju, dne tretjega maja leta dva tisoč šestnajst.
         Tehty Brysselissä kolmantena päivänä toukokuuta vuonna kaksituhattakuusitoista.
         Som skedde i Bryssel den tredje maj år tjugohundrasexton.
         Gjört í Brussel þriðja dag maímánaðar árið tvö þúsund og sextán.
         
            За Европейския съюз
            Рог la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Za Europsku uniju
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            
               
         
         
            For Kongeriket Norge
            
               
         
      
      
         ANNESS
         DISPOŻIZZJONIJIET SPEĊJALI MSEMMIJA FL-ARTIKOLU 1 TAL-PROTOKOLL
         Addizzjonalment għall-kwoti tariffarji mingħajr dazju permanenti eżistenti, l-Unjoni Ewropea għandha tiftaħ il-kwoti tariffarji annwali mingħajr dazju li ġejjin għall-prodotti li joriġinaw min-Norveġja:
         
                     Kodiċi tan-NM
                  
                  
                     Deskrizzjoni tal-prodotti
                  
                  
                     Volum annwali (01.05-30.04) tal-kwota tariffarja f'piż nett sakemm mhux speċifikat mod ieħor (*)
                     
                  
               
                     0303 19 00 
                  
                  
                     Salmonidae ffriżat ieħor
                  
                  
                     2 000  tunnellata
                  
               
                     0303 51 00 
                  
                  
                     Aringi tal-ispeċi Clupea harengus u Clupea pallasii, iffriżati, eskluż il-fwied u l-bajd (1),
                  
                  
                     26 500  tunnellata
                  
               
                     0303 54 10 
                  
                  
                     Kavalli tal-ispeċi Scomber scombrus u Scomber japonicus, iffriżati, eskluż il-fwied u l-bajd (1),
                  
                  
                     25 000  tunnellata
                  
               
                     ex 0304 89 49 
                     ex 0304 99 99 
                  
                  
                     Kavalli, fletti ffriżati u faldi ffriżati
                  
                  
                     11 300  tunnellata
                  
               
                     0303 55 30 
                  
                  
                     Sawrell taċ-Ċile (Trachurus murphyi), friżat
                  
                  
                     2 200  tunnellata
                  
               
                     ex 0303 55 90 
                  
                  
                     Ħut ieħor, iffriżat, għajr sawrella kaħla (scad) (Caranx trachurus)
                  
               
                     0303 56 00 
                  
                  
                     Cobia (Rachycentron canadum)
                  
               
                     0303 69 90 
                  
                  
                     Ħut ieħor, iffriżat
                  
               
                     0303 82 00 
                  
                  
                     Raj (Rajidae)
                  
               
                     0303 89 55 
                  
                  
                     Awrat (Sparus aurata)
                  
               
                     0303 89 90 
                  
                  
                     Ħut ieħor, iffriżat
                     il-prodotti kollha ħlief fwied u bajd
                  
               
                     0304 86 00 
                  
                  
                     Flettet friżati tal-aringa tal-ispeċi Clupea harengus u Clupea pallasii.
                  
                  
                     55 600  tunnellata
                  
               
                     ex 0304 99 23 
                  
                  
                     Biċċiet iffriżati tal-aringa tal-ispeċi Clupea harengus u Clupea pallasii
                         (1).
                  
               
                     ex 0304 49 90 
                  
                  
                     Flettet friski tal-aringa tal-ispeċi Clupea harengus u Clupea pallasii.
                  
                  
                     9 000  tunnellata
                  
               
                     ex 0304 59 50 
                  
                  
                     Biċċiet friski tal-aringa tal-ispeċi Clupea harengus u Clupea pallasii.
                  
               
                     ex 1605 21 10 
                     ex 1605 21 90 
                     ex 1605 29 00 
                  
                  
                     Gambli u gambli kbar, imqaxxrin u ffriżati, preparati jew preservati
                  
                  
                     7 000  tunnellata
                  
               
                     ex 1604 12 91 
                     ex 1604 12 99 
                  
                  
                     Aringa, imħawra u/ jew ippriservata fil-ħall, fis-salmura
                  
                  
                     11 400  tunellata netti mingħajr likwidi
                  
               
                     0305 10 00 
                  
                  
                     Dqiq, pasti u gerbub ta' ħut, tajbin għal konsum uman
                  
                  
                     1 000  tunnellata
                  
               
            (1)  Il-benefiċċju tal-kwoti tat-tariffa m'għandux jingħata għal oġġetti ddikjarati għar-rilaxx għaċ-ċirkolazzjoni ħielsa matul il-perijodu mill-15 ta' Frar sal-15 ta' Ġunju.
         
            (*)  Il-kwantitajiet għandhom jiżdiedu f'konformità mal-Artikolu 2(3) tal-Protokoll Addizzjonali.